Akala-agi n unaqel ɣer tira ikemmel deg tallit n timunent tikelt-agi s umennuɣ utlayan i usteɛref s tutlayt n tmaziɣt deg tmendawt am tutlayt n taɛrabt, imi adabu yettḥarab tira n tutlayt n tmaziɣt ugar n tutlayt timawt. Tagnit-agi tewwi tasuta n timunent i yeɣran idles aberrani, ad arun tutlayt-nsen s usnulfu n tewsatin tatrarin i yellan d timaynutinɣer tsekla-nsen am tullisin d wungalen. Ineggura-agi (ungalen) d nutni i yewwin lwelha meqqren imi d nutni i d-sqef n ukala n unaqel ɣer tira. Deg yixef i d-iteddun ad newali ameki tedda tewsit-a seg wasmi d-tban ar tizi n wass-a.